
                NEUROPSIHIJATRIJSKA BOLNICA DR. IVAN BARBOT POPOVAČA
             Jelengradska 1, 44317 Popovača


     Tel.: +385 44 569 200, Ravnateljstvo: +385 44 569 202, Fax: +385 44 679 005

  
          IBAN: HR8324840081104545324, OIB: 76024026802 


                   E-mail: pisarnica@bolnicapopovaca.hr, Web: www.npbp.hr
​_____________________________________________________________________________________________________  


Popovača, 10.7. 2024.godine







ČLANOVIMA UPRAVNOG VIJEĆA

Poštovani,

Zakon o proračunu (NN 144/21) propisuje obvezu izrade i predaje polugodišnjeg  izvještaja o izvršenju Financijskog plana (čl. 81 – 87).
Izvještaj o izvršenju financijskog plana mora usvojiti upravljačko tijelo proračunskog korisnika.
Polugodišnji izvještaj za 2024.g.  dostavlja se  upravljačkom tijelu na usvajanje najkasnije do 31. srpnja 2024.g.
U nastavku vam dostavljam Izvješće o izvršenju financijskog plana za razdoblje  01.01.-30.6.2024. godine  s obrazloženjem.

S poštovanjem,










           v.d. Ravnateljica:










      Ljiljana Božić, dr. med.

Obrazloženje uz Izvješće o izvršenju financijskog plana za razdoblje 01.01.2024.-30.6.2024.

Zakonodavni okvir:
· Zakon o proračunu (NN 144/21)
· Pravilnik o polugodišnjem i godišnjem izvještaju o izvršenju proračuna i financijskog plana (NN 85/23) 
· Pravilnik o planiranju u sustavu proračuna (NN 1/24)

Polugodišnji  izvještaj o izvršenju proračuna sastoji se od:
1. Opći dio 

-    Sažetak Računa prihoda i rashoda i Računa financiranja

–   Račun prihoda i rashoda
· Račun financiranja

Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

2. Posebni dio

Posebni dio polugodišnjeg izvještaja o izvršenju financijskog plana proračunskog korisnika sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
3. Obrazloženje

4. Posebne izvještaje

Ostvarene prihode i rashode usporedili  smo sa ostvarenjem prethodne godine za isto razdoblje te u odnosu na godišnji Financijski plan tekuće godine.
Obrazloženje izvršenih  planiranih prihoda i primitaka

Izvor prihoda 52 – ostale pomoći 

Stavka 634 – Pomoći od izvanproračunskog korisnika planirani su u iznosu 300.000,00 eura, izvršeni su u iznosu 9.494,09 eura, a  odnose se na prihode od HZZO  za isplaćenu posebnu nagradu, temeljem Odluke o posebnoj nagradi radnicima u sustavu zdravstva koji obavljaju poslove vezane za pružanje zdravstvene skrbi pacijentima oboljelima od bolesti COVID-19 (NN 136/20). Smirivanjem epidemije i ta vrsta prihoda se smanjila.   Prihoda za sanaciju dugovanja za lijekove i medicinski potrošni materijal u promatranom razdoblju nije bilo. 

Stavka 636 - Tekuće pomoći proračunskim korisnicima iz proračuna koji im nije nadležan planiran je u iznosu 2.936.000,00 eura pri čemu su prihodi za smještaj i liječenje neubrojivih osoba i  preventivne programe hrvatskih branitelja  planirani u iznosu 2.335.000,00 eura,  a ostvareni u iznosu 1.020.330,86  eura. Prosječno je bilo popunjeno 198 forenzičkih kreveta. Pomoći iz proračuna koji nam nije nadležan planirani su u iznosu 601.000,00 eura, a   ostvareni u iznosu  600.169,86 eura za opremanje forenzičkih odjela i nabavu opreme za Odjel za psihoterapiju sa dnevnom bolnicom.    

Stavka  638 – Pomoći temeljem prijenosa EU sredstava – odnose se na sredstva Zavoda za zapošljavanje za mjeru financiranja plaća pripravnika iz sredstava EU.  U promatranom periodu izvršen je prihod u iznosu od 117.240,74 eura.  Planiran je prihod u iznosu od 65.000,00 eura, a odnosio se na isplatu plaća pripravnika koji su pripravništvo započeli prošle godine. U svibnju ove godine sklopili smo ugovor za novu grupu pripravnika i planirani prihod ćemo rebalansirati u narednom razdoblju. Na ovoj stavci evidentiran je i prihod za kapitalnu pomoć od Fonda za zaštitu okoliša i energetsku učinkovitost za nabavu dehidratora. Dehidrator je nabavljen prethodne godine, a sada je samo evidentirana uplata od Fonda kao prihod.  
Izvor prihoda 43 Prihodi za posebne namjene

Stavka 652 – Prihodi po posebnim propisima – planirani su u iznosu 495.000,00 eura, a odnose se na prihode od dopunskog osiguranja, participacija, prihodi za dežurstvo specijalizanata te prihodi za financiranje zajedničke službe za unutarnju reviziju za zdravstvene ustanove na području Sisačko- moslavačke županije. Prihodi su izvršeni u iznosu 259.099,48 eura

Stavka 673 – Prihodi iz HZZO – ostvareni su u iznosu od 8.641.077,77 eura. Povećane su cijene zdravstvenih usluga tijekom godine, izvršen je veći broj usluga  i više popunjenih kreveta u stacionaru. 

Limit se u promatranom razdoblju mijenjao 3 puta. 
Izvor prihoda 31 – Vlastiti prihodi
Stavka 641 Prihodi od financijske imovine -  ostvareni su u iznosu 3.110,68 eura, a odnose se na kamate po viđenju  u iznosu 1,66 eura, prihoda od zateznih kamata u iznosu 83,62 eura te prihoda od dividendi u iznosu 3.025,40 eura. 

Stavka 661 – Prihodi od prodaje proizvoda i robe te pruženih usluga planirani su u iznosu 15.000,00 eura za prodaju drva nakon vjetroloma. Prihod će biti evidentiran u narednom razdoblju jer je u tijeku rušenje i otprema drva iz bolničke šume. Prihodi od pruženih usluga izvršeni su u iznosu 74.197,22 eura. Radi se o prihodima od najamnine, toplog obroka, usluge laboratorija i sl.). 

Stavka 683 – Ostali prihodi –  odnose se na razne nespomenute prihode koji se ostvare u poslovanju, a po svojoj prirodi ne pripadaju u nijednu prethodno navedenih prihoda   (npr. otpis dugovanja, konačan obračun vodnog doprinosa  Hrvatskih voda  i sl.).  U promatranom razdoblju ostvareni su u iznosu 5.165,95 eura. 

Izvor prihoda 61 - Donacije

Stavka 663 Donacije od pravnih i fizičkih osoba izvan opće države – Tekuće donacije – odnose se na donacije lijekova od veledrogerija. Takva vrsta prihoda tijekom godina ima tendenciju smanjenja. Kapitalne donacije – u promatranom razdoblju primljene kapitalne donacije u iznosu 2.850,00 eura, a odnose se na primljenu donaciju od dobavljača Stoma medical d.o.o. i Karl Dietz d.o.o. za nabavu  opreme.

Izvor prihoda 11- Opći prihodi i primici
Stavka 671 – Prihodi iz nadležnog proračuna za financiranje rashoda poslovanja – ostvareni su u iznosu 85.587,64 eura, a odnose se na financiranje  rada Izolacijske jedinice koja je Odlukom Stožera civilne zaštite Sisačko-moslavačke županije, KLASA: 833-03/21-02/01. URBROJ: 2176/01-08-21-71 od 16. veljače 2021.godine osnovana u našoj bolnici kao posebna sigurnosna  mjera za zaštitu pučanstva od zarazne bolesti COVID-19. S te osnove ostvaren je prihod od 875,01 eura je nema epidemije i nema potrebe za izolacijom. Isto tako Sisačko-moslavačka županija sufinancira  usluge pripreme hrane i pranja rublja za štićenike Doma za psihički bolesne odrasle osobe Petrinja koji su zbog potresa privremeno smješteni u bolničkim prostorima. S te osnove ostvaren je prihod od 44.765,62 eura. Dio štićenika doma nalazi se u našim prostorima dok je veći dio  izmješten na novu lokaciju zbog započetih radova na lokaciji Ravnik. Ovdje se evidentiraju i prihodi DEC sredstava kojima se financiraju rashodi poslovanja za tekuće i investicijsko održavanje   i nabavu dugotrajne imovine temeljem Plana prioriteta DEC sredstava.   Prihoda za nabavu opreme nije bilo, već će uslijediti u narednom razdoblju.  

Izvor prihoda 71-Prihodi od prodaje nefinancijske imovine 
Stavka 721 – odnose se na prihode od prodaje stanova sa stanarskim pravom i izvršeni su u iznosu 1.668,24 eura. 

Obrazloženje izvršenih planiranih rashoda i izdataka

Izvor prihoda 11- Opći prihodi i primici

Iz općih prihoda i primitaka financiraju se rashodi za izvršenje programa i aktivnosti i to: 

Rashodi za zaposlene koji rade u Programu psiho i socioterapije branitelja i članova njihovih obitelji.

Materijalni rashodi  (sredstva za pranje, živežne namirnice) za potrebe pranja rublja i priprema obroka za štićenika Doma za psihički bolesne odrasle osobe  iz Petrinje u privremenom smještaju u našoj bolnici, rada Izolacijske jedinice ta usluge tekućeg održavanja i nabave dugotrajne imovine sukladno Planu Prioriteta DEC za 2024. godinu.

Izvor prihoda 31 – Vlastiti prihodi
Iz vlastitih prihoda financiraju se rashodi koji nastaju pri pružanju usluga (npr. živežne namirnice za topli obrok, energija za najamnine i sl. ).

Izvor prihoda 43 Prihodi za posebne namjene
Iz prihoda za posebne namjene financiraju se rashodi za aktivnost redovite djelatnosti. To su rashodi za zaposlene, naknade troškova zaposlenicima, materijalni rashodi, usluge te potrebna nabava dugotrajne imovine kako bi se osigurao nesmetani rad u bolnici. 

Izvor prihoda 52 – ostale pomoći 
Iz pomoći se financiraju  rashodi za zaposlene jer se radi  o prihodu od Ministarstva zdravstva te drugi rashodi za koje dobijemo namjenska sredstva pomoći. 

Izvor prihoda 61 – Donacije
Iz izvora prihoda  - donacije evidentiramo primljene donacije lijekova i drugih materijala te opreme koja se donira u promatranom razdoblju. 

Izvor prihoda 71-Prihodi od prodaje nefinancijske imovine 
Koristimo za financiranje nabave dugotrajne imovine. 

Obrazloženje prenesenog manjka 

Na dan 31.12.2023. godine u poslovnim knjigama na poziciji 922 Bolnica iskazuje manjak prihoda u iznosu od 12.500.205,81 eura. S obzirom da kumulirani manjak Bolnice  čini značajni dio ukupnog financijskog plana, planirano je sukcesivno pokriće manjka prihoda kroz razdoblje 2024.-2026. godine. Planirani izvor prihoda za pokriće manjka su namjenski prihodi. Tijekom promatranog razdoblja nije bilo pokrića prenesenog manjka.

b) Obrazloženje posebnog dijela financijskog plana 
	Naziv programa:


	Program redovne djelatnosti - zdravstvena zaštita bolesnika  oboljelih od akutnih i kroničnih duševnih bolesti. 


	Cilj programa:
	Stacionarna i specijalističko konzilijarna zdravstvena zaštita s dnevnom bolnicom. Bolnica u okviru svojih mogućnosti, odnosno raspoloživim sredstvima prema financijskom planu, svojim programom zdravstvene zaštite osoba s duševnim  smetnjama osigurava svu potrebnu zdravstvenu zaštitu od dijagnostičke obrade do liječenja i njege te rehabilitacije, odnosno uključenja u obiteljsku, radnu i društvenu sredinu. Osnovni cilj Bolnice koji svojim programom želi postići je omogućiti efikasno, pravodobno i kvalitetno liječenje svojih pacijenata pazeći pritom na što racionalnije korištenje financijskih sredstava i opreme s kojom raspolaže.



	Pokazatelj uspješnosti programa:
	U promatranom razdoblju liječeno je 2593 pacijenta za koje je izvršeno 94.744 bolničkih dana. Dnevna prosječna  popunjenost  524 kreveta ili 92 % kapaciteta. 
U dnevnoj bolnici od mogućih 60 stolica bilo je popunjeno 95. 



	Opis programa:
	Pružanje usluga specijalističko konzilijarne i bolničke zdravstvene zaštite uz stalno  na  podizanje kvalitete rada kroz uvođenje novih terapijskih i dijagnostičkih postupaka i stručno usavršavanje djelatnika, te osuvremenjivanje prostora i opreme. 


	Obrazloženje programa kroz ciljeve koji će se ostvariti provedbom programa
	Ciljevi u 2024. godini su:  liječenje  3063 pacijenata za koje je se može izvršiti 187.680 bolničkih dana. Dnevna prosječna  popunjenost  518 kreveta.  U dnevnoj bolnici liječiti  419 pacijenata.   U polikliničkoj konzilijarnoj zdravstvenoj zaštiti obraditi  78.823 pacijenta pri čemu je potrebno izvršiti  209.187 usluga. 


	
	


	Naziv programa:


	Program javnih potreba u zdravstvu

Program psiho i socioterapije branitelja oboljelih od PTSP-a i članova obitelji 

	Cilj programa:
	Povećanje zdravstvenog standarda na području Sisačko-moslavačke županije za branitelje i članove njihovih obitelji kroz farmakoterapijski, psihoterapijski i socioterapijski pristup.


	Pokazatelj uspješnosti programa:
	U promatranom razdoblju u program su bili  uključeni branitelji  i članovi njihovih obitelji  kroz prvi i kontrolni psihijatrijski pregled, individualnu, grupnu i obiteljsku psihoterapiju te rehabilitacija i resocijalizacija kroz različite oblike radno okupacionih aktivnosti. 

	Opis programa:
	Zbog dostupnije i kvalitetnije zaštite psihičkog zdravlja branitelja i članova njihovih obitelji organizirana je rehabilitacija i resocijalizacija kroz različite oblike radno okupacionih aktivnosti u koje su  uključeni branitelji kao i članovi njihovih obitelji 

	Obrazloženje programa kroz ciljeve koji će se ostvariti provedbom programa
	Zaštita psihičkog zdravlja branitelja i članova njihovih obitelji.  


	Naziv programa:


	Minimalni financijski standard - zdravstvo

	Cilj programa:
	Financiranje održavanja  i ulaganje u objekte zdravstvenih ustanova

	Pokazatelj uspješnosti programa:
	Nema zastoja u radu zbog kvarova na opremi.



	Opis programa:
	Financiranje  tekućeg  i investicijskog održavanja opreme u praonici, plinskim kotlovnicama i sustavima za hlađenje i klimatizaciju. Iz programa planirana je klimatizacija bolničke kuhinje zbog velike temperature i velike količine vlage u zraku jer su radni uvjeti otežani. Dizalica topline (grijanje-hlađenje) u praonici rublja kako bi se poboljšali mikroklimatski uvjeti rada zaposlenika zbog visokih temperatura kod glačanja u ljetnim mjesecima. 

Električne i plinske  nagibne pečenjare te plinski parni kotao 300 litara kako bi se zanovila oprema koja je dotrajala, a potrebni za  kontinuiranu pripremu obroka.

Iz programa planira se nadogradnja integriranog bolničkog informacijskog sustava (IBIS) modulom forenzika, modulom mobilne sestrinske dokumentacije i modulom mobilne povijesti bolesti koji će omogućiti elektronsku pohranu medicinske dokumentacije.


	Obrazloženje programa kroz ciljeve koji će se ostvariti provedbom programa
	Održavanje opreme treba nam osigurati redoviti rad strojeva za pranje, sušenje i glačanje rublja u bolničkoj praonici rublja, održavanja pumpi i plamenika u pet plinskih kotlovnica trebaju  osiguravati grijanje i toplu sanitarnu vodu za 16 stacionarnih odjela, poliklinike, dnevne bolnice i druge prateće službe te održavanje klima uređaja i sustava za hlađenje.  Ulaganja u nematerijalnu proizvedenu imovinu –omogućuje nam nesmetan rad službi i poboljšanje uvjeta rada zaposlenika.


	Naziv programa:


	Financiranje održavanja zdravstvenih ustanova - Izolacijska jedinica:  Osnovana Odlukom Stožera civilne zaštite Sisačko-moslavačke županije , KLASA: 833-03/21-02/01, URBROJ: 2176/01-0/8-21-71 od 16. veljače 2021.godine  


	Cilj programa:
	Posebna sigurnosna mjera za zaštitu pučanstva  od zarazne bolesti COVID-19.

	Pokazatelj uspješnosti programa:
	Zaštita pučanstva od zaraznih bolesti.

	Opis programa:
	Izolacijska jedinica nalazi se u objektu Sportske dvorane naše bolnice.   Financira se iz izvora prihoda 1.1. Opći prihodi i primici. Planirani iznos za 2024. godinu iznosi 26.544,00 eura. U promatranom razdoblju izvršen je u iznosu 875,01 eura jer smirivanjem epidemije nema potrebe za istom.

	Obrazloženje programa kroz ciljeve koji će se ostvariti provedbom programa
	Tijekom 2024. godine u izolaciji su  bila 2   građana SMŽ sukladno odluci Stožera civilne zaštite.


	Naziv programa:


	Financiranje održavanja zdravstvenih ustanova – Dom Petrinja  



	Cilj programa:
	Sufinanciranje usluge pranja rublja i pripreme obroka za štićenike Doma za psihički bolesne odrasle osobe iz Petrinje na privremenom smještaju u našoj bolnici.



	Pokazatelj uspješnosti programa:
	U promatranom razdoblju 2024. godine isporučeno je 9.430 dnevnih obroka te je oprano 11.252 kilograma rublja za potrebe Doma.  Za te potrebe do sada isplaćeno  44.765,62 eura.



	Opis programa:
	Usluga pranja rublja i pripreme obroka za štićenike Doma za psihički bolesne odrasle osobe Petrinja na privremenom smještaju u prostorima naše bolnice na lokaciji Ravnik.

	Obrazloženje programa kroz ciljeve koji će se ostvariti provedbom programa
	Pomoć zaposlenicima Doma u poslovima za koje, dok su u privremenom smještaju, nemaju uvjete samostalno obavljati.   


Posebni izvještaj:
a) Izvještaj o korištenju sredstava fondova Europske unije – u promatranom razdoblju ostvareni prihod od Hrvatskog zavoda za zapošljavanje za financiranje plaća pripravnika. Sredstva za financiranje  plaća osigurano je  iz europskih sredstava. 

b) Izvještaj o zaduživanju na domaćem i stranom tržištu novca i kapitala – u promatranom razdoblju bolnica se nije zaduživala. 

c) Izvještaj o danim zajmovima i potraživanjima po danim zaj​movima – u promatranom razdoblju bolnica nije davala zajmove te nema potraživanja po danim zajmovima. 
d) Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
Ukupna potraživanja

Ukupna potraživanja bolnice na dan 30.6.2024. godine iznose  518.341,91 eura  i odnose se na potraživanja od HZZO za izvršene usluge izvan limita u iznosu 95.428,94 eura, dopunskog osiguranja u iznosu 57.784,91 eura i ostalih potraživanja u iznosu 365.128,06 eura, a odnose se na:  potraživanja za isplaćena bolovanja preko 42 dana u iznosu 17.157,24 eura, Ministarstva zdravstva za smještaj neubrojivih osoba u iznosu 165.877,06 eura, dežurstva specijalizanata u iznosu 13.503,59 eura, potraživanja za dionice u iznosu 17.300,00 eura, potraživanja za troškove specijalizacije u iznosu 102.883,01 eura, Ministarstvo branitelja – preventivni programi branitelja u iznosu 12.609,64 eura, najamnine u iznosu 3.474,89 eura, potraživanja od sudova za izvršena vještačenja u iznosu 8.418,48 eura, participacija 739,44 eura, potraživanje za bolničko liječenje 2.240,56 eura, topli obrok 2.990,97 eura, usluge praonice rublja 3.406,07 eura, otkup stanova u iznosu 382,45 eura, potraživanja za sufinanciranje zajedničke službe revizije 4.561,35 eura, potraživanja za dane predujmove 5.974,59 i druga nespomenuta potraživanja u iznosu 3.608,72 eura.
Ukupne obveze
Ukupne obveze na dan 30.6.2024. godine iznose 15.266.935,57 eura od  čega je   1.703.347,31 eura dospjelih.

Obveze na kraju izvještajnog razdoblja  veće su od stanja obveza s početka izvještajnog razdoblja za 2.160.376,51 eura iz razloga što bolnički proračun nije dovoljan za podmirenje svih obveza. Na listi prioriteta plaćanja  prvo su obveze za zaposlenike, zatim režije te ostale obveze sukladno raspoloživim financijskim sredstvima. 

Dospjele obveze iznose  1.703.347,31 eura dok nedospjele iznose 13.563.588,26 eura. Prema okružnici za sastavljanje i predaju financijskih izvještaja manje izvršeni rad prema ugovoru s HZZO evidentiran je u nedospjelim obvezama.

Tijekom promatranog razdoblja nije bilo sanacije dugovanja za lijekove i medicinski potrošni materijal iz državnog proračuna. 

Potencijalne obveze po sudskim sporovima: 

Ukupno na dan 30.6.2024. godine aktivno je 31 sudskih postupaka s procjenom troškova u iznosu 457.703,62 eura. Radi se o 7 tužbi zaposlenika protiv bolnice za isplatu prekovremenog rada u iznosu , 36.284,03 eura, 15 tužbi za razliku plaće 6% u iznosu 21.819,87 eura te 9 tužbi    dobavljača i drugih  za naknadu štete u iznosu 399.599,72 eura. Procjena vremena  odljeva sredstava nije pouzdana jer nije moguće predvidjeti duljinu trajanja i tijek sudskih postupaka.
                                                                                            v.d. Ravnateljica:







           Ljiljana Božić, dr. med.  

___________________________________________________________________________________

